වයඹ පළාතේ ජනතාවට රාජ්‍ය නොවන සංවිධාන ලබාදෙන ඇස් කණ්ණාඩි කල්පැන ගිය ඇස් කණ්ණාඩි හේතුවෙන් ගැටලුකාරී තත්වයක් පැන නැගී ඇති බව වයඹ පළාත් සමාජ සේවා හා සමාජ සුබසාධන ඇමැති ගුණදාස දෙහිගම මහතා පැවැසීය.පසුගිය වසරේ සිට මේ දක්වා සමාජ සේවා හා සමාජ සුබසාධන අමාත්‍යාංශය හරහා වයඹ පළාතේ 10000කට ආසන්න පිරිසකට ඇස් කණ්ණාඩි ලබාදී ඇත.ව්‍යාජ ආයතනවලින් ඇස් කණ්ණාඩි ලබාදීමේ හේතුවෙන් ඇස්වල අතුරු ආබාධ හටගන්නා බැව් පැවැසූ පළාත් ඇමැතිවරයා, මේ තත්වය අවම කිරීම සඳහා වැඩපිළිවෙළක් ආරම්භ කොට තිබෙන බවත් ඒ සඳහා නවීන අලුත්ම ඇස් කණ්ණාඩි ලබාදීමට කටයුතු සලසා තිබෙන බවද කීය.රාජ්‍ය නොවන සංවිධානවලින් පරීක්ෂාවට ලක් නොකර ලබාදෙන ඇස් කණ්ණාඩි ලබා ගැනීමෙන් වළකින ලෙසත් මේ සඳහා රජය රුපියල් ලක්ෂ 20ක් වැයකොට තිබෙන බවත් පළාත් ඇමැති ගුණදාස දෙහිගම මහතා පැවැසීය..